open-index/open-wikipedia-markdown huggingface dataset:
Beloniformes

Os **Beloniformes** (Beloniformes) son unha orde de peixes con espiñas nas aletas (superorde Acantopterixios ou (Acanthopterygii). Comprenden principalmente especies mariñas pero tamén algunhas de augas salobres ou doces.

## Características 
Adoitan ser peixes de tamaño medio que viven cerca da superficie da auga e que se alimentan de algas, plancto ou pequenos animais, incluídos outros peixes.

As mandíbulas dos beloniformes están especialmente prolongadas, só a inferior (familia Adrianichthyidae) ou as dúas (familias Belonidae ou Scomberesocidae), carácter que se pode presentar só nos individuos adultos, só nos xuvenís ou en ámbalas idades.

O lobo inferior da aleta caudal posúe máis radios principais que o lobo superior.

## Clasificación 
Divídense en dúas subordes e cinco familias:
* Suborde Adrianichthyoidei 
** Familia Adrianichthyidae
* Suborde Belonoidei 
** Superfamilia Exocoetoidea 
*** Familia Exocoetidae 
*** Familia Hemiramphidae 
** Superfamilia Scomberesocoidea 
*** Familia Belonidae 
*** Familia Scomberesocidae (alcrique ou paparda)
[miniatura|300px|[Agulla (peixe)|Agulla (*Belone belone*)|centro]]
## Véxase tamén 
### Ligazóns externas 
* Taxonomía ITIS
* Taxonomía Fish Base
Aiguille du Midi

'''L'Aiguille du Midi'* (*A agulla do mediodía'', en francés) é unha montaña de 3&nbsp;842 metros situada no macizo do Mont Blanc, nos Alpes franceses. Trátase da máis alta das Agullas de Chamonix.

A agulla é o punto de chegada do teleférico de l'Aiguille du Midi. A súa estación superior está situada a 3&nbsp;777 metros de altitude, aínda que para alcanzar a punta a 3&nbsp;842, existe un ascensor.

L'Aiguille du Midi é un dos puntos de partida do Val Branco (*Vallée Blanche*), e do Telecabina Panorámico do Mont Blanc, que atravesa o glaciar du Géant ata a Punta Helbronner. Atópase na fronteira con Italia, ten unha altitude de 3&nbsp;462 metros, e desde ela pódese divisar o val de Aosta e a rexión italiana do Piemonte.

O 4 de agosto de 1818 foi alcanzado cume norte de l'Aiguille du Midi por A. Malczewski, J.M. Balmat e outros cinco guías. Posteriormente, o 5 de agosto de 1856, J. A. Devouassoux e A. e J. Simond chegaron ao cume sur.

## Véxase tamén 
### Ligazóns externas 
* Páxina do teleférico Aiguille du Midi
Chris Wilcox

**Chris Ray Wilcox**, nado o 3 de setembro de 1982 en Whiteville, Carolina do Norte, é un ex xogador profesional estadounidense de baloncesto.

## Traxectoria 
Wilcox foi traspasado o 14 de febreiro de 2006 a cambio de Vladimir Radmanović. Na tempada 2005-06 cos Seattle SuperSonics, Wilcox acadou 14.1 puntos e 8.2 rebotes por partido. Xogou de titular en 23 dos 29 partidos que xogou cos Sonics.

O 19 de febreiro de 2009, Wilcox foi traspasado aos New York Knicks a cambio de Malik Rose. Converteuse en axente libre ó remate da tempada.

O 22 de xullo de 2009, Wilcox asinou un contrato por varios anos cos Detroit Pistons.

O 9 de decembro de 2011, Wilcox asinou por un ano co salario mínimo de veterano cos Boston Celtics. Tras diagnosticárselle unha irregularidade no corazón, foi cortado polos Celtics o 23 de marzo de 2012. Porén, máis tarde anunciouse que podía xogar, e fichou de novo polos Celtics o 14 de xullo de 2012.

## Notas 
## Véxase tamén 
### Ligazóns externas 
* Web Oficial Chris Wilcox 
* Perfil en NBA.com
* Estatísticas en Basketball Reference
Regalicia

thumb|*Glycyrrhiza glabra*
A **regalicia** (***Glycyrrhiza glabra***) é unha planta da orde das fabáceas nativa da Europa mediterránea e de Asia Menor. Atópase cultivada en moitos lugares, téndose naturalizado en moitos deles en sitios húmidos, coma leitos de ríos, cavorcos, valgadas etc.

A raíz desta planta é un dos condimentos máis antigos. Ten un sabor anisado e agridoce. Úsase moito en confeitaría, sobremesas, tortas e en bebidas, como a cervexa irlandesa (Irish Guinness), tamén se fan caramelos, comprimidos e tiras de oblea de venda en farmacias e postos de lambetadas polo seu característico e agradábel sabor e polas súas propiedades para eliminar o mal alento. É un ingrediente do tabaco recendente de pipa que se caracteriza polo seu doce cheiro.
## Notas 
## Véxase tamén 
### Ligazóns externas 
* Regalicia. Propiedades (en castelán)
Bericiformes

miniatura|300px|*Sargocentron ensifer*
Os **Bericiformes** (Beryciformes) son unha orde de peixes con espiñas nas aletas (superorde Acantopterixios ou Acanthopterygii), primitivos, con poucas familias e especies. A maior parte viven nos mares tropicais e a grandes profundidades.

## Características 
O trazo característico é a presenza de espiñas moi fortes nas aletas. Tamén presentan na cabeza unhas grandes depresións cheas de substancia mucosa.

Na aleta caudal, 16 a 19 raios principais; nas aletas pelvianas, máis de 5 raios brandos.

Tódalas especies mostran unha modificación da parte anterior dos canais sensoriais supraorbital e infraorbital chamado *órgano de Jakubowski*.

## Clasificación 
Divídense en 3 subordes e sete familias:
* Suborde Berycoidei 
** Familia Berycidae 
* Suborde Holocentroidei 
** Familia Holocentridae 
* Suborde Trachichthyoidei 
** Familia Anomalopidae 
** Familia Anoplogastridae 
** Familia Diretmidae
** Familia Monocentridae
** Familia Trachichthyidae

## Véxase tamén 
### Ligazóns externas 
* Taxonomía ITIS
* Taxonomía Fish Base
Bota de Ouro da Premier League

A **Bota de Ouro da Premier League** *(en inglés **Premier League Golden Boot**)* é o premio anual que lle entrega a Premier League ó máximo goleador da liga inglesa ó remate de cada tempada. Este premio existe dende o mesmo ano no que naceu a Premier League, 1992.

O xogador que máis veces gañou a Bota de Ouro da Premier League é Thierry Henry, que se fixo co trofeo en 4 ocasións, seguido de Alan Shearer, con 3. O primeiro gañador foi Teddy Sheringham, que na tempada 1992-93 marcou 22 goles.

## Gañadores 
[200px|miniatura|dereita|[Alan Shearer, 3 veces Bota de Ouro da Premier League.]]
[220px|miniatura|dereita|[Thierry Henry, 4 veces Bota de Ouro da Premier League.]]

* · = Bota de Ouro de Europa

## Véxase tamén 
### Outros artigos 
* Bota de Ouro
* Trofeo Pichichi
### Ligazóns externas 
* Páxina oficial da Premier League
Jon Leuer

**Jon Leuer**, nado o 14 de maio de 1989 en Long Lake, Minnesota, é un xogador profesional de baloncesto estadounidense.

## Traxectoria 
O 23 de xuño de 2011, Leuer foi elixido na 40ª posición do Draft da NBA de 2011 polos Milwaukee Bucks. Durante o lockout, asinou un contrato co Skyliners Frankfurt alemán, cunha cláusula para volver á NBA unha vez rematado o lockout. O 15 de decembro de 2011 asinou un contrato de dous anos cos Bucks.

O 27 de xuño de 2012, Leuer, Jon Brockman, Shaun Livingston e unha elección do Draft foron traspasados ós Houston Rockets a cambio de Samuel Dalembert e varias eleccións do Draft. Foi cortado polos Rockets o 18 de xullo de 2012.

O 20 de xullo de 2012, Leuer fichou polos Cleveland Cavaliers.

O 22 de xaneiro de 2013, Leuer foi traspasado ós Memphis Grizzlies a cambio de Wayne Ellington, Josh Selby e unha futura elección de primeira rolda do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Luis Oujo

**José Luis Oujo Pouso**, nado en Baroña (Porto do Son) en 1969, é un empresario e político galego do PPdeG.

## Traxectoria 
Empresario, foi presidente dos empresarios de Porto do Son. Nas eleccións municipais de 2011 encabezou a candidatura do PPdeG á alcaldía de Porto do Son e foi elixido alcalde grazas a un pacto con AVS. Foi reelixido alcalde con maioría absoluta nas seguintes eleccións de 2015, 2019 e 2023.

## Notas 
## Véxase tamén 
### Outros artigos 
*Eleccións municipais en Porto do Son
### Ligazóns externas 
*Entrevista  en *El Correo Gallego*
A Bispeira, Ladra, Vilalba

**A Bispeira** é un lugar da parroquia de Ladra, no concello lugués de Vilalba, na comarca da Terra Chá.

## Lugares e parroquias
### Lugares de Insua
### Parroquias de Vilalba
## Véxase tamén 
### Outros artigos 
* Lugares de Vilalba
Glicosa 1-fosfato

A **glicosa 1-fosfato** (tamén escrita **glicosa-1-fosfato**) é unha molécula de glicosa que leva un grupo fosfato esterificado no carbono 1.

## Reaccións 
***Catabolismo:** Na reacción de glicoxenólise (degradación do glicóxeno) é o produto da reacción levada a cabo pola glicóxeno fosforilase, ao hidrolizar un polímero de glicóxeno, do cal escinde moléculas de glicosa en forma de glucosa 1-fosfato. A galactosa pode formar UDP-galactosa, e esta UDP-glicosa, que orixina glicosa 1-fosfato, que se pode incorporar á glicólise.
* **Anabolismo:** Na glicoxenoxénese (formación de glicóxeno), as moléculas de glicosa 1-fosfato poden reaccionar con UTP para formar UDP-glicosa, pola acción do encima UDP-glicosa pirofosforilase. Desta forma, pode ser utilizado na síntese de glicóxeno por medio da glicóxeno sintase.

## Notas
## Véxase tamén 
### Outros artigos
* Ruta da pentosa fosfato
* Glicólise
* Glicosa 1,6-bisfosfato

### Ligazóns externas
* MeSH Supplementary Concept Data
Justin Harper

**Justin Harper**, nado o 30 de agosto de 1989 en Richmond, Virxinia, é un xogador americano de baloncesto profesional que xoga no Kyoto Hannaryz da B.League xaponesa.

## Traxectoria profesional 
O 23 de xuño de 2011, Harper foi elixido na 32ª posición do Draft da NBA de 2011 polos Cleveland Cavaliers, e inmediatamente os seus dereitos foron traspasado aos Orlando Magic a cambio de dúas futuras elección de segunda rolda do Draft. Durante o lockout, Harper asinou un contrato co Strasbourg IG da Ligue Nationale de Basketball.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Eclesiastés

O libro do **Eclesiastés**, (en , *Ekklesiastés*; en , *Qohéleth*), que pode entenderse como *o orador* ou *o que fala na asemblea*, forma parte, na Biblia cristiá, dos chamados libros Libros sapienciais, colocado normalmente entre os Proverbios e o Cantar dos Cantares.

O libro recolle as reflexións que un sabio de Israel fai sobre o sentido da vida: o poder, a riqueza, a amizade, a vellez, a morte... Sempre deixando unha pegada moi persoal e incluso un chisco heterodoxa, que o converten nun dos libros máis orixinais da Biblia.

## Autor e data de composición 
O autor preséntase como o "Qohelet", o orador, tamén como fillo do Rei David, é dicir, o Rei Salomón. Esta atribución a Salomón é moi común na Biblia e non ten ningún valor histórico: a Salomón, o rei sabio, atribuíanselles os libros sapienciais igual que a David, o rei poeta, se lle atribuían os Salmos.

De calquera xeito, estamos ante un "libro de autor", unha soa man é responsable de todo ou case todo o libro.

Deste autor podemos dicir:

* É un sabio de Israel, é dicir, un intelectual bo coñecedor da Biblia e do pensamento contemporáneo.
* Está nunha etapa da vida entre a adultez e a vellez, posto que aos seus coñecementos teóricos une a súa propia experiencia vital, non sempre positiva.
* Posiblemente, polas referencias que fai, é un home que viaxou polo Oriente Medio e Asia Menor e que coñece o pensamento persa e helénico.

Aínda que tamén hai que dicir que na fin do libro hai dous pequenos engadidos obra de autores posteriores:

* O parágrafo que comeza dicindo "Qohelet foi un gran sabio...", unha glosa biográfica obra seguramente dun discípulo.
* A frase final, unha reflexión piadosa totalmente contrario ao contido de todo o libro.

miniatura|"*Máis amarga ca morte é a muller*" Eclesiastés 7: 26.  *Miscelánea* *Rothschild* (século XV)

En canto á data de composición, tendo en conta á linguaxe e o dito sobre a influencia persa e helenista, habería que situalo no postexilio, na época de dominación persa, antes da expansión do imperio de Alexandre Magno. É dicir, entre a fin do século V e os inicios do século IV antes de Cristo.

## Véxase tamén 
### Bibliografía 
*  
* 

### Outros artigos 
* Libro de Xob

### Ligazóns externas 
* Eclesiastés en galego
* Esclesiastés en latín
* Eclesiastés en hebreo
Casavella

Como topónimo **Casavella** pódese referir a:

;En Galiza
***Casavella**, lugar da parroquia de Seixido, no concello da Lama;
***Casavella**, lugar da parroquia de Cuíña, no concello de Ortigueira;
***A Casavella**, lugar da parroquia de Baroncelle, no concello de Abadín;
***A Casavella**, lugar da parroquia da Graña de Vilarente, no concello de Abadín;
***A Casavella**, lugar da parroquia de Labrada, no concello de Abadín;
***A Casavella**, lugar da parroquia de Moncelos, no concello de Abadín;
***A Casavella**, lugar da parroquia de Luneda, no concello da Cañiza;
***A Casavella**, lugar da parroquia de Régoa, no concello de Cedeira;
***A Casavella**, lugar da parroquia da Barqueira, no concello de Cerdido;
***A Casavella**, lugar da parroquia de Ribeira, no concello de Crecente;
***A Casavella**, lugar da parroquia de Montemaior, no concello da Laracha;
***A Casavella**, lugar da parroquia de Mañón, no concello de Mañón;
***A Casavella**, lugar da parroquia de Santiago de Mondoñedo, no concello de Mondoñedo;
***A Casavella**, lugar da parroquia do Val de Xestoso, no concello de Monfero;
***A Casavella**, lugar da parroquia de Muras, no concello de Muras;
***A Casavella**, lugar da parroquia do Viveiró, no concello de Muras;
***A Casavella**, lugar da parroquia de Buscás, no concello de Ordes;
***A Casavella**, lugar da parroquia do Ermo, no concello de Ortigueira;
***A Casavella**, lugar da parroquia das Neves, no concello de Ortigueira;
***A Casavella**, lugar da parroquia de Trasanquelos, no concello de Oza-Cesuras;
***A Casavella**, lugar da parroquia de Santa Marta de Meilán, no concello de Riotorto;
***A Casavella**, lugar da parroquia de Santa Mariña de Brañas, no concello de Toques;
***A Casavella**, lugar da parroquia de Ladra, no concello de Vilalba;
***A Casavella**, lugar da parroquia de San Simón da Costa, no concello de Vilalba.
***A Casavella**, lugar da parroquia de San Vicenzo de Curtis, no concello de Vilasantar;
***A Casavella**, lugar da parroquia de Vilariño, no concello de Vilasantar;
***A Casavella**, lugar da parroquia de Cazás, no concello de Xermade;
***A Casavella**, lugar da parroquia de Lousada, no concello de Xermade.

## Véxase tamén
### Outros artigos
Cetomimiformes

miniatura|300px|*Rondeletia bicolor*
Os **Cetomimiformes** ou peixes balea son unha orde de peixes mariños teleósteos, pertencentes á superorde acantopterixios (Acanthopterygii). Son todos pequenos peixes de augas profundas abisais.

## Características 
Presentan unha forma que semella o corpo dunha balea, cunha boca grande e o maxilar superior ausente ou reducido, así como un estómago altamente distensible. Normalmente son de cor laranxa ou vermella, sobre un fondo negro. As aletas evolucionaron ata perder totalmente as espiñas; as aletas dorsal e anal moi atrasadas e opostas entre si. Nalgunhas especies os ollos están ben desenvolvidos, aínda que noutras os ollos dexeneraron. Na liña lateral presentan tecidos bioluminiscentes. Non teñen vexiga natatoria.

Mostran un marcado dimorfismo sexual: os machos non superan os 3,5&nbsp;cm mentres que as femias poden alcanzar dez veces este tamaño. Así, os machos compórtanse como simples transmisores de esperma e incluso chegan a ser parasitos doutros peixes, en casos extremos.

## Clasificación 
Algúns taxónomos  clasifican os Cetomimiformes dentro da orde Stephanoberyciformes.

Clasifícanse en cinco familias:
* Familia Barbourisiidae
* Familia Cetomimidae
* Familia Megalomycteridae
* Familia Mirapinnidae
* Familia Rondeletiidae

## Notas 
## Véxase tamén 
### Ligazóns externas 
* Taxonomía ITIS
* Taxonomía Fish Base
Ciprinodontiformes

miniatura|300px|*Aphanius mesopotamicus*
Os **Ciprinodontiformes** (Cyprinodontiformes) son unha orde de peixes de aletas radiais, da superorde dos Acantopterixios (Acanthopterygii). Comprenden principalmente pequenos peixes de auga doce.

Existen especies ovíparas, vivíparas e ovovivíparas.

## Características 
Son peixes de pequeno tamaño e formas variables, ás veces estrañas e caprichosas, moi populares para a cría doméstica nos acuarios. Entre as especies desta orde está o *Heterandria formosa*, de tan só 8 milímetros de lonxitude cando adultos.

A aleta caudal é simétrica. A liña lateral está formada por canais e poros na cabeza, mentres que ó longo do corpo é só unha liña de escamas apuntadas. Presentan un marcado dimorfismo sexual, estando os machos de moitas das especies brillantemente coloreados.

## Distribución 
Habitan en ríos de América, África e Asia, e son quen de vivir en ambientes adversos, como augas salobres, moi cálidas, pouco osixenadas e, en xeral, en condicións ambientais ás que non se adaptan outros tipos de peixes. Adoitan ser omnívoros e vivir cerca da superficie, onde a auga é máis rica en osíxeno, o que compensa os inconvenientes ambientais.

## Clasificación 
Divídense en dúas subordes e dez familias:
* Suborde Aplocheiloidei: 
** Familia Aplocheilidae 
** Familia Nothobranchiidae 
** Familia Rivulidae 
* Suborde Cyprinodontoidei: 
** Familia Goodeidae 
** Familia Anablepidae 
** Familia Poeciliidae 
** Familia Cyprinodontidae 
** Familia Fundulidae 
** Familia Profundulidae 
** Familia Valenciidae

## Véxase tamén 
### Ligazóns externas 
* Taxonomía ITIS
* Taxonomía Fish Base
* Ficha *Heterandria formosa*
Juan Serrano

**Juan Carlos Serrano López**, nado en Portomarín o 30 de xuño de 1965, é un empresario e político galego do PPdeG, que foi alcalde de Portomarín.

## Traxectoria 
Juan Serrano é o dono e xerente de Aviporto, unha empresa de fertilizantes obtidos a partir dos excrementos das galiñas.

Nas eleccións municipais de 2007 encabezou a candidatura do PPdeG á alcaldía de Portomarín sendo o máis votado, pero sen maioría absoluta, polo que a alcaldía foi para o PSdeG-PSOE tras pactar un goberno co BNG. Nas eleccións municipais de 2011 encabezou de novo a candidatura popular, logrando nesta ocasión maioría absoluta e sendo elixido alcalde. Revalidou a maioría absoluta nas sucesivas eleccións de 2015 e 2019. A mediados deste último mandato, en outubro de 2021, dimitiu para deixar paso á alcaldía ao concelleiro Pablo Rivas, alegando que xa cumprira os seus obxectivos. A seguir, foi nomeado senador no Senado de España por designación autonómica do Parlamento de Galicia en substitución de Xesús Vázquez Abad, e tomou posesión do escano o 2 de novembro do 2021. En maio de 2022 cedeu o seu escano a Alberto Núñez Feijóo, e en agosto foi nomeado director da Casa de Galicia en Madrid.

## Notas 
## Véxase tamén 
### Outros artigos 
*Eleccións municipais en Portomarín
*Lista de senadores galegos desde a Transición
DeAndre Liggins

**DeAndre Desmond Liggins**, nado o 31 de marzo de 1988 en Chicago, Illinois, é un xogador americano de baloncesto profesional que xoga nos London Lions da British Basketball League.

## Traxectoria universitaria 
Liggins xogou tres anos para a Universidade de Kentucky. Pasou os seus dous primeiros anos saíndo case sempre dende o banco, pero no seu ano coma júnior, o adestrador John Calipari decidiu poñelo de titular. O remate da tempada, Liggins declarouse elixible para o Draft da NBA de 2011.

## Traxectoria profesional 
O 23 de xuño de 2011, Liggins foi elixido na 53ª posición do Draft da NBA de 2011 polos Orlando Magic. Fixo o seu debut na NBA para Orlando nun partido fóra da casa contra os Milwaukee Bucks, onde conseguiu 3 puntos en 10 minutos de xogo.

O 12 de setembro de 2012, asinou cos Oklahoma City Thunder. Durante a tempada 2012-13, foi asignado en varias ocasións ós Tulsa 66ers, afiliado dos Thunder na NBA Development League. O 6 de setembro de 2013, foi cortado polos Thunder.

O 25 de febreiro de 2014, Liggins asinou un contrato de dez días cos Miami Heat.

O 5 de agosto de 2019, anunciouse a súa fichaxe por unha tempada polo Baloncesto Fuenlabrada da Liga ACB. O 29 de outubro de 2019, Liggins e o Fuenlabrada acordaron a rescisión do seu contrato.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Ácido 3-fosfoglicérico

O **ácido 3-fosfoglicérico** (3PG) ou ácido 3-fosfo-D-glicérico  é unha molécula moi importante no metabolismo, xa que intervén (en forma ionizada) na glicólise e no ciclo de Calvin da fotosíntese. Trátase dun ácido carboxílico de tres carbonos, cun grupo OH no carbono 2 e un grupo fosfato esterificado no carbono 3 . Pola posición do OH é unha forma D. Pola súa estrutura química pode considerarse un derivado do ácido glicérico.

A forma desprotonada (COO-) do ácido denomínase **3-fosfoglicerato**, que é a forma na que está a pH celular e na que intervén no metabolismo.

## Glicólise e gliconeoxénese
Na glicólise o 3-fosfoglicerato é un dos intermediarios da ruta. A molécula da glicólise de 3 carbonos 1,3-difosfoglicerato orixina encimaticamente 3-fosfoglicerato en reacción catalizada pola fosfoglicerato quinase. Nesta reacción prodúcese formación de ATP a partir do ADP e dun dos fosfatos do 1,3-difosfoglicerato, polo que se trata dunha fosforilación a nivel de substrato. Por tanto, é un dos puntos onde se produce ATP na glicólise 

## Notas
## Véxase tamén
### Outros artigos
* Ácido 2-fosfoglicérico
Gasterosteiformes

[miniatura|300px|[Cabaliño de mar (*Hippocampus abdominalis*)]]
Os **Gasterosteiformes** son unha orde de peixes mariños teleósteos, da superorde Acantopterixios (Acanthopterygii). Comprende especies de auga doce, de augas salgadas e algúns diádromos .

## Características 
Na maioría das especies teñen o corpo recuberto cunha armadura de placas dérmicas, e a boca adoita ser pequena. Non teñen supramaxilar e tamén faltan algúns outros ósos do cranio.

## Clasificación 
Segundo o ITIS, divídese en dúas subordes con once familias:
* Suborde Gasterosteoidei 
** Familia Aulorhynchidae
** Familia Hypoptychidae
** Familia Gasterosteidae
* Suborde Syngnathoidei 
** Familia Aulostomidae
** Familia Centriscidae
** Familia Fistulariidae
** Familia Indostomidae
** Familia Macroramphosidae
** Familia Pegasidae
** Familia Solenostomidae
** Familia Syngnathidae

Pero no FishBase separan algunhas familias na orde Syngnathiformes e consideran que os Gasterosteiformes só constan de cinco familias: 
* Aulorhynchidae
* Gasterosteidae
* Hypoptychidae
* Indostomidae 
* Pegasidae

## Notas 
## Véxase tamén 
### Ligazóns externas 
* Taxonomía Fish Base
* Taxonomía ITIS
Antonio González Groveiro

**Antonio González Groveiro**, nado en Porto do Son o 10 de maio de 1944, é un empresario e político galego. Foi alcalde de Porto do Son entre 1979 e 1995.

## Traxectoria 
Militante do PCG, nas primeiras eleccións democráticas encabezou a candidatura da AMDG á alcaldía de Porto do Son e foi elixido alcalde grazas a un pacto de goberno. En 1981 abandona o PCG e en 1982 ingresa no PSdeG-PSOE. Nas municipais de 1983 encabezou a candidatura do PSdeG e foi elixido alcalde con maioría absoluta. Nas municipais de 1987 volveu ser elixido alcalde con maioría absoluta e nese ano realizou unhas declaracións sobre unha xornalista que lle custaron unha condena da Audiencia por un delito de inxurias graves, liderou unha campaña contra o patrón maior da confraría, acusándoo dun presunto desfalco, e permitiu a destrución do castro da Enxa para construír o Servizo de Vixilancia Marítima. Foi deputado provincial entre 1983 e 1991. Nas municipais de 1991 volveu ser alcalde con maioría absoluta e en decembro dese ano o Tribunal Supremo revogou a súa condena. Tivo varias polémicas co PSdeG e en agosto de 1992 anunciou o abandono do partido, xunto con todo o grupo de goberno e algunhas decenas de militantes. Nas municipais de 1995 presentouse como cabeza de lista polo PPdeG, pero non foi alcalde ao pactar PSdeG e BNG. Volveu presentarse en 1999 e 2003, pero non volveu ser elixido alcalde.
## Notas 
## Véxase tamén 
### Outros artigos 
*Eleccións municipais en Porto do Son

### Ligazóns externas 
*"Antonio González Groveiro, primeiro alcalde democrático de Porto do Son" en La Voz de Galicia
As Casas Vellas, Insua, Vilalba

**As Casas Vellas** é un lugar da parroquia de Insua, no concello lugués de Vilalba, na comarca da Terra Chá.

## Lugares e parroquias 
### Lugares de Insua 
### Parroquias de Vilalba 
## Véxase tamén 
### Outros artigos 
*Lugares de Vilalba
Demografía de Corea do Norte

A poboación de **Corea do Norte** é unha das máis homoxéneas do mundo, étnica e lingüisticamente, incluíndo apenas pequenas comunidades chinesas e xaponesas, así como vietnamitas.

A lingua coreana non forma parte de ningunha familia lingüística maior, aínda que se investigan posibles relacións co xaponés e outras linguas altaicas. O sistema de escritura do coreano, chamado hangul, foi inventado no século XV polo rei Sejong o Grande para substituír o sistema de caracteres chineses, coñecidos en Corea como hanja, que xa non se usan de forma oficial. Corea do Norte continúa co sistema de romanización McCune-Reischauer do coreano, contrastando con Corea do Sur que revisou a romanización no ano 2000.

Corea ten unha herdanza budista e confucionista, con comunidades cristiás e de chondogyo tradicional. Pyongyang, a capital de Corea do Norte, era o centro de actividade cristiá antes da Guerra de Corea. Segundo estimacións de 2009, Corea do Norte ten unha poboación de 24&nbsp;051&nbsp;218 habitantes, cunha idade media de 32 anos. A mortalidade infantil é de 21,86 por mil e a esperanza de vida de 63,81 anos. O 99% da poboación por encima dos 15 anos pode ler e escribir en coreano.

## Evolución demográfica 
No actual territorio de Corea do Norte.
* 1900: 7,4 millóns.
* 1910: 7,8 mill.
* 1920: 8,2 mill.
* 1930: 8,6 mill.
* 1940: 9 mill.
* 1950: 9,7 mill.
* 1953: 9 mill.(descenso produto da Guerra de Corea).
* 1960: 10,5 mill.
* 1970: 13,9 mill.
* 1980: 18,3 mill.
* 1990: 21,6 mill.
* 1995: 23,9 mill.

## Estatísticas demográficas 
### Poboación 
24&nbsp;051&nbsp;218 (2009 est.)
:Homes: 11&nbsp;037&nbsp;832
:Mulleres: 11&nbsp;627&nbsp;513

*0–14 anos:*
21.3% (home 2,440,439/muller 2,376,557)
*15–64 anos:*
69.4% (home 7,776,889/muller 7,945,399)
*máis de 65 anos:*
9.4% (home 820,504/muller 1,305,557) (2009 est.)

### Taxa de crecemento 
1,02% (1991 est.)
0,31% (1996 est.)
0,87% (2006 est.)
0,42% (2009 est.)

### Taxas de nacementos 
20,01 nacementos/1.000 poboación (1991 est.)
17,58 nacementos/1.000 poboación (1996 est.)
14,61 nacementos/1.000 poboación (2006 est.)
14,61 nacementos/1.000 poboación (2008 est.)

### Taxas de falecementos 
8,94 mortes/1.000 poboación (1991 est.)
9,52 mortes/1.000 poboación (1996 est.)
7,29 mortes/1.000 poboación (2006 est.)
7,29 mortes/1.000 poboación (2008 est.)

### Taxa de inmigración 
-0,09 migrantes(s)/1.000 poboación (2009 est.)

### Sexo por proporción 
*ao nacer:*
1.06 home(s)/muller
*15 anos:*
1.03 home(s)/muller
*15–64 anos:*
0.98 home(s)/muller
*65 años para adiante:*
0.63 home(s)/muller
*total de poboación:*
0.95 home(s)/muller (2009 est.)

### Taxa de mortalidade infantil 
51,34 mortes/1.000 nacementos (2009 est.)

### Esperanza de vida 
*Total:*
63,81 anos
*Home:*
61,23 anos
*Muller:*
66,53 anos (2009 est.)

## Notas 
:*Datos obtidos de* The World Factbook .

## Véxase tamén 
### Outros artigos 
* Corea do Norte
The Hunter (álbum de Mastodon)

***The Hunter*** é o quinto un álbum de estudio da banda estadounidense de metal progresivo Mastodon, editado o día 27 de setembro de 2011 a través do selo Roadrunner Records no Reino Unido e un día máis tarde nos Estados Unidos por Reprise Records. *The Hunter* trátase do priemiro disco  da banda co produtor Mike Elizondo. Na primeiira semana tras a súa publicación no Reino Unido, o álbum acadou o posto 19 na Radio 1 Official UK Top 40 e o número 10 na lista *Billboard 200*.

## Listaxe de cancións 
Todos os temas compostos por Mastodon. 
# "Black Tongue" - 3:27
# "Curl of the Burl" - 3:40
# "Blasteroid" - 2:35
# "Stargasm" - 4:39
# "Octopus Has No Friends" - 3:48
# "All the Heavy Lifting" - 4:31
# "The Hunter" - 5:17
# "Dry Bone Valley" - 3:59
# "Thickening" - 4:30
# "Creature Lives" - 4:41
# "Spectrelight" - 3:09
# "Bedazzled Fingernails" - 3:08
# "The Sparrow" - 5:30

### Cancións extra en iTunes 
# "The Ruiner" - 3:11
# "Deathbound" - 2:48
Kim Jong-un

**Kim Jong-un** (en coreano: 김정은, IPA: [kim dʑʌŋ ɯn]), tamén coñecido como **Kim Jong-eun** ou **Kim Jung-eun**, anteriormente **Kim Jong-woon** ou **Kim Jung-woon**, nado o 8 de xaneiro de 1983, é o líder supremo de Corea do Norte. É o terceiro e máis novo fillo do seu defunto predecesor, Kim Jong-il e a súa consorte Ko Young-hee.

Dende finais de 2010, Jong-un comezou ser visto como futuro herdeiro no liderado da nación e, despois da morte do seu pai, foi anunciado como o "gran sucesor" pola televisión estatal de Corea do Norte. Foi declarado Comandante Supremo do Exército Popular de Corea o 24 de decembro de 2011. É un *Daejang* do Exército Popular de Corea, un rango militar equivalente á un Xeneral. Dise que estudou de forma privada ciencias da computación en Corea do Norte. Ten dúas licenciaturas, unha en física na Universidade Kim Il-sung e outra na Academia Militar Kim Il-sung.

En 2012 foi elixido pola Asemblea Popular Suprema, como Primeiro Presidente da Comisión Nacional de Defensa da República Popular Democrática de Corea, o cargo de goberno máis alto do país e foi reelixido en 2014. En 2016 o nome do cargo mudou polo de Presidente da Comisión de Asuntos de Estado da República Popular Democrática de Corea. Foi reelixido en 2019.

## Nacemento 
Segundo as fontes oficiais norcoreanas naceu o 8 de xaneiro de 1982 así e todo, a intelixencia surcoreana cre que o nacemento é un ano posterior, a modificación do ano de nacemento puido ser por razóns simbólicas; 1982 marca os 70 anos do nacemento do seu avó, Kim Il-sung, e 40 anos do nacemento do seu pai Kim Jong-il. O departamento do tesouro dos Estados Unidos estableceu a data de nacemento no 8 de xaneiro de 1984.

## Notas
Perciformes

[miniatura|300px|[Maragota (*Labrus bergylta*)]]
Os **Perciformes** (tamén chamados percomorfos (Percomorphi) ou acantópteros (Acanthopteri)) son unha orde de peixes teleósteos, da superorde Acantopterixios (Acanthopterygii). Constitúe a orde máis grande de vertebrados (Fish Base), e comprende máis de 7.000 especies diferentes, con ó redor do 40% de tódolos peixes. Presentan moi diferentes formas e tamaños, e habitan en case tódolos medios acuáticos, principalmente mariños.

## Características 
Xeralmente teñen unha aleta dorsal de ampla base, cun rebaixe. Nas aletas dorsal e anal, os primeiros radios están transformados en espiñas en número variable. O habitual é unha espiña nas aletas pelvianas. As escamas adoitan ser ctenoides pero tamén hai especies con escamas cicloides ou doutros tipos.

## Clasificación 
A clasificación taxonómica dos perciformes é controvertida e hai autores que os consideran un grupo parafilético Fish Base. Divídese en 18 subordes:
[300px|miniatura|[Salmonete de rocha (*Mullus surmuletus*), exemplar da suborde Percoidei]]
* Suborde Percoidei 
** Superfamilia Percoidea 
** Superfamilia Cirrhitoidea 
** Superfamilia Cepoloidea 
* Suborde Elassomatoidei 
* Suborde Labroidei (Maragota)
* Suborde Zoarcoidei 
* Suborde Trachinoidei (Faneca brava)
* Suborde Notothenioidei 
* Suborde Blennioidei 
* Suborde Icosteoidei 
* Suborde Gobiesocoidei 
* Suborde Callionymoidei 
* Suborde Gobioidei (Gobios)
* Suborde Kurtoidei 
* Suborde Acanthuroidei 
* Suborde Scombrolabracoidei 
* Suborde Scombroidei (Túnidos)
* Suborde Stromateoidei 
* Suborde Anabantoidei 
* Suborde Channoidei

O ITIS http://www.itis.gov/servlet/SingleRpt/SingleRpt?search_topic=TSN&search_value=167640 non contempla a suborde Scombrolabracoidei pero si inclúe os Xiphioidei.

## Véxase tamén 
### Outros artigos 
* Gramátidos

### Ligazóns externas 
* Taxonomía ITIS
* Taxonomía FishBase
Delémont

**Delémont** (en alemán Delsberg, en italiano Delemonte, en romanche Delemunt) é unha cidade e comuna suíza capital do cantón de Xura e do distrito de Delémont. Limita ao norte coa comuna de Mettembert, ao nordeste con Soyhières, ao leste con Courroux, ao sur con Courrendlin, Rossemaison e Courtételle, e ao oeste con Develier e Bourrignon.

## Poboación 
Con máis de 11.000 habitantes Delémont é a maior cidade do cantón de Xura. O 84,3% dos seus habitantes son francófonos, mentres que o 4% e o 3,1% son de lingua italiana e alemá respectivamente (datos de 2000). En 1970 a cidade acadou o maior número de habitantes, con 11.797, desde entón a poboación descendeu un pouco.
Muxiliformes

[miniatura|300px|[Muxe (*Mugil cephalus*)]]
thumb|Muxe
Os **Muxiliformes** (Mugiliformes) son unha orde de peixes teleósteos, da superorde Acantopterixios (Acanthopterygii). Comprende distintas especies mariñas estendidas por todo o mundo, en augas costeiras tanto en mares temperados como tropicais, así como algunhas especies de estuarios e mesmo de auga doce. A especie típica é o muxe.

## Características 
Presentan dúas aletas dorsais (a primeira con catro raios espiñosos e a segunda separada, de raios brandos), unha aleta caudal en forma de forcada e unha aleta anal oposta á segunda dorsal. Liña lateral pouco visible, cando está presente. Teñen dentes pequenos e posúen vexiga natatoria pechada.

A lonxitude máxima rexistrada é de 90&nbsp;cm.

Aliméntanse de algas finas e detritos do sedimento.

## Clasificación 
Comprende unha única familia:
* Familia Mugilidae

Os Muxiliformes consideráronse unha suborde dos Perciformes.

## Notas 
## Véxase tamén 
### Ligazóns externas 
* Taxonomía ITIS
* Taxonomía Fish Base
Villalón de Campos

**Villalón de Campos** é un concello español situado ao norte da provincia de Valladolid, en Castela e León, na denominada Terra de Campos e limítrofe coa provincia de Palencia.

220px|miniatura|esquerda|Vista do concello e o Rollo
A súa poboación é de 1.890 habitantes (2011). Antigamente era moito maior, pero o proceso de decadencia rural en prol das cidades provocou o retroceso demográfico desta localidade. Os habitantes dedícanse principalmente ao sector primario (agricultura e gandería). A súa festa principal está dedicada á Virxe de Fuentes.

Como recensión histórica cabe destacar que foi sede durante os séculos XV e XVI dunha importante feira de compra-venda de gando, baixo o auspicio da familia Pimentel, condes de Benavente, e que tiña notable influencia a nivel comarcal.

A localidade está situada no Camiño de Santiago de Madrid.

## Demografía 
## Monumentos 
O *Rollo Jurisdiccional* que se sitúa nesta localidade é un dos máis destacados de España. Este pelouriño, foi feito no século XVI, é de estilo gótico e foi declarado Monumento Nacional.

A Igrexa de San Miguel é un templo dos máis relevantes no estilo do gótico mudéxar. Na primeira capela da súa nave do Evanxeo, sitúase o sepulcro do clérigo leonés don Diego González del Barco, de Juan de Juni. Tamén na nave da Epístola sitúase a Virxe co Neno que é atribuída a Alonso Berruguete.

Tamén na vila están a Igrexa de San Juan cun precioso retablo, a Igrexa de San Pedro cunha torre de cinco pisos e a Ermida da nosa Señora de Fuentes situada a tres quilómetros da localidade.

## Goberno municipal 

## Véxase tamén 
### Ligazóns externas 
*Sitio web do concello 
*Villalón Digital
Ácido 2-fosfoglicérico

miniatura|esquerda|100px|Ácido 2-fosfoglicérico.
O **ácido 2-fosfoglicérico** ou ácido 2-fosfo-D-glicérico (2PG) é un composto orgánico moi importante no metabolismo, xa que intervén (en forma desprotonada) na glicólise. É un ácido carboxílico de 3 carbonos, que leva un grupo COOH no carbono 1, un grupo fosfato esterificado no carbono 2 e un grupo OH unido ao carbono 3 . No metabolismo intervén o enantiómero D. Pola súa estrutura química pode considerarse un derivado do ácido glicérico.

A súa forma desprotonada (COO-) é o **2-fosfoglicerato**, que é a forma na que está a pH fisiolóxico e na que intervén no metabolismo

## Intervención na glicólise e gliconeoxénese 
O 2-fosfoglicerato orixínase na glicólise a partir do 3-fosfoglicerato (3PG). A reacción é unha isomerización catalizada pola fosfoglicerato mutase, que cambia o grupo fosfato do carbono 3 ao carbono 2 .

Seguidamente, o 2-fosfoglicerato formado transfórmase en fosfoenolpiruvato (PEP) en reacción catalizada pola enolase,que é a penúltima reacción da glicólise. Na reacción requírense dous catións magnesio e consiste nunha deshidratación na que se perde o gupo OH e se forma un dobre enlace 

Ademais, induce a fosforilación de proteínas nos illotes de Langerhans.

Na gliconeoxénese o 2-fosfoglicerato intervén realizando reaccións inversas ás que realiza na glicólise.

## Notas 
## Véxase tamén
### Outros artigos
* Ácido 3-fosfoglicérico
* Glicólise
Ignacio Silva

**Xosé Ignacio Silva Regueira**, nado en Carballo en 1978, é un avogado e escritor galego.

## Traxectoria 
Licenciado en Dereito pola Universidade da Coruña. Ten recibido numerosos premios polo seu labor narrativo. En 2011 publicou o seu primeiro libro, *Cara B* (Xerais), unha obra que recolle tres novelas curtas, ou relatos longos, premiados nos certames literarios da Pobra do Caramiñal, Ribeira e Soutomaior: "Cela Aberta", "Vertixes" e "Escintileos".

## Obras 
### Narrativa 
* *Cara B*, 2011, Xerais.

### Obras colectivas 
* *Gzcrea 2006: Certame Galego de Creadores Novos: relatos*, 2007, Laiovento/Xunta de Galicia.
* *Catro esquinas e cinco contos máis*, 2008, Concello de Ourense/Agrupación de Libreiros de Ourense.
* *Follas de Carballo*, 2011, Asociación Cultural Lumieira.
* *Contos da taberna*, 2014, Edicións Embora.

## Premios 
* Premio *GZCrea de relato* no 2006, por *Alén dos sentidos*.
* Premio *Ourense de Contos para a Mocidade* no 2008, por *Catro esquinas*.
* Gañador do *Certame Literario Valle-Inclán* no 2008, por *Cela aberta*.
* Segundo premio do Certame de Relatos Curtos Os Viadutos no 2008, por *Tic-Tac*.
* Gañador do II *Premio de Novela Curta Cidade Centenaria* do Concello de Ribeira no 2009, por *Vertixes*.
* Gañador do II *Premio de Micronovela* do Concello de Soutomaior no 2009, por *Escintileos*.
* Gañador do Certame Manuel Murguía de narracións breves en 2022, por *O rubor da dignidade*,
## Véxase tamén 
### Ligazóns externas 
* Ficha do autor en Xerais 

* Escribir non é gañar premios. Entrevista en *La Voz de Galicia*.
Escorpeniformes

[miniatura|300px|[Escarapote (*Scorpaena scrofa*)]]
Os **Escorpeniformes** (Scorpaeniformes) son unha orde de peixes teleósteos, dentro da superorde Acantopterixios (Acanthopterygii). O nome da orde vén do grego *skorpaina*, diminutivo de escorpión, polas prolongacións espiñosas que presentan.

## Características 
A característica distintiva é a estancia suborbital: unha extensión posterior do terceiro óso infraorbital (detrás da conca do ollo) ata o preopérculo, ó que está fusionada na maioría das especies.

Tanto a cabeza como o corpo adoitan ser espiñosos ou estar recubertos de placas óseas.

As aletas pectorais son tipicamente redondeadas, e por veces de gran tamaño, con membranas entre os radios inferiores. A aleta caudal adoita ser redondeada, ocasionalmente truncada e rara vez bifurcada.

## Clasificación 
Os Escorpeniformes foron incluídos anteriormente entre os Perciformes.

Divídense en sete subordes:
[miniatura|300px|[Lumpo (*Cyclopterus lumpus*)]]
* Suborde Anoplopomatoidei 
* Suborde Cottoidei 
* Suborde Dactylopteroidei 
* Suborde Hexagrammoidei 
* Suborde Normanichthyiodei 
* Suborde Platycephaloidei 
* Suborde Scorpaenoidei

## Véxase tamén 
### Ligazóns externas 
* Taxonomía FishBase
* Taxonomía ITIS
Darío Campos Conde

miniatura|Darío Campos intervén tras tomar posesión da presidencia da Deputación de Lugo.

**Darío Campos Conde**, nado en Vilaoudriz (A Pontenova) en 1965, é un político galego do PSdeG-PSOE.
## Traxectoria
Veterinario de profesión. Nas eleccións municipais de 2007 encabezou a candidatura do PSdeG-PSOE á alcaldía da Pontenova e foi elixido alcalde con maioría absoluta. Nas municipais de 2011 volveu ser elixido alcalde con maioría absoluta. Obtivo sucesivas maiorías absolutas en 2015 e 2019.

No 2015 foi elixido como presidente da Deputación de Lugo. En 2019, tralas eleccións municipais, deixou a presidencia da Deputación e foi substituído por José Tomé tamén do PSdeG-PSOE.

## Notas
## Véxase tamén
### Outros artigos
*Eleccións municipais na Pontenova

### Ligazóns externas
*Entrevista en *El Progreso*
*Entrevista en *La Voz de Galicia*
Hannibal

***Hannibal*** é un filme estadounidense de terror dirixido por Ridley Scott que se estreou no 2001. Baséase na novela *Hannibal* de Thomas Harris.

## Sinopse 
Pasaron dez anos dende que Lecter, despois da súa entrevista coa axente do FBI Clarice Starling, escapara do hospital de máxima seguridade no que estaba recluído. Agora vive en Florencia, pero Starling non puido esquecelo e a súa fría voz segue resoando nos seus soños. Mason Verger tamén lembra a Lecter: foi a súa sexta vítima e, pese a ficar horribelmente desfigurado, logrou sobrevivir. Tras herdar unha fortuna, Verger decide empregala en satisfacer os seus desexos de vinganza, pero axiña se decata de que, para sacar a Lecter do seu agocho, débelle poñer diante un cebo irresistíbel: Clarice Starling.

## Personaxes 
* Anthony Hopkins como Dr. Hannibal Lecter
* Julianne Moore como Clarice Starling
* Gary Oldman como Mason Verger
* Ray Liotta como Paul Krendler
* Giancarlo Giannini como Chief Inspector Rinaldo Pazzi
* Željko Ivanek como Dr. Cordell Doemling
* Hazelle Goodman como Evelda Drumgo
* Frankie R. Faison como Barney Matthews
* Ivano Marescotti como Carlo Deogracias
* Francesca Neri como Allegra Pazzi
* Danielle de Niese como Beatrice

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Estefanobericiformes

miniatura|300px|*Melamphaes suborbitalis*
Os **Estefanobericiformes** (Stephanoberyciformes) son unha orde de peixes teleósteos, da superorde Acantopterixios (Acanthopterygii). Son peixes mariños, propios de augas profundas e sen á penas importancia comercial.

## Características 
Teñen o cuerpo xeralmente redondeado, cun aspecto similar ó da orde Beryciformes. É característico a ausencia do óso supramaxilar, ou o seu tamaño moi reducido, e os ósos do cranio especialmente finos. Boca desdentada.

## Clasificación 
Divídense en catro familias, cunhas 45 especies:
* Familia Gibberichthyidae 
* Familia Hispidoberycidae
* Familia Melamphaidae
* Familia Stephanoberycidae

Algúns autores inclúen tamén os Cetomimoidea, como unha superfamilia dentro desta orde, pero debe encadrarse dentro da orde Cetomimiformes.

ITIS considéraos como unha superfamilia propia, Stephanoberycoidea http://www.itis.gov/servlet/SingleRpt/SingleRpt?search_topic=TSN&search_value=649602

## Véxase tamén 
### Ligazóns externas 
* Taxonomía Stephanoberycoidea (ITIS)
* Taxonomía FishBase
Tiuya

**Tiuya** (en castelán: *Tuilla*, en asturiano: *Tiuya* e oficialmente **Tiuya/Tuilla**) é unha parroquia do concello de Langreu, no Principado de Asturias, e un lugar de devandita parroquia.

A parroquia ten unha extensión de 9,62&nbsp;km² e unha poboación de 1.429 habitantes (2010). Está situada no extremo nordés do concello, limitando coa parroquia de La Felguera, e cos concellos de Siero e San Martín del Rey Aurelio.

Tiuya non foi parroquia ata a súa segregación de La Felguera no século XIX. É unha zona de profunda tradición mineira que se sitúa na zona do val do río Candín, o cal dá nome ao campo de fútbol do CD Tuilla, equipo que milita en Terceira División.

O lugar de Tiuya atópase a unha altitude de 260 m e atópase a escasa distancia de La Felguera. Tiña unha poboación de 839 habitantes no ano 2009. Celebra anualmente as súas festas en honra á Virxe do Amparo no mes de agosto. Outras das poboacións importantes da parroquia son La Braña ou El Fondaque.

## Historia 
Foi un lugar moi próspero co auxe do carbón, chegando a ter uns 5.000 habitantes, e con iso comercios, dous cines, bares, escolas etc. e decaíu coa reestruturación da industria hullera nos anos 1980.

### Lugares de interese 
A senda do Trole ou a Senda da Braña son algúns dos itinerarios naturais que rodean a parroquia, ademais de vellos vestixios mineiros, entre eles o Pozo El Terrerón, o Pozo Mosquitera, túneles de trens mineiros, ou explotacións ao descuberto que formaron lagos e áreas recreativas etc.

### Etimoloxía 
*Tiuya* pode significar *terra de hulla* ou ser, pola contra, un antropónimo feminino de orixe centroeuropeo ou masculino xermánico (*Tiuya Teodilda* ou *Teudivigia*).

## Comunicacións 
As súas liñas de comunicación son a AS-323 e a liña Xixón-Laviana de FEVE, antigo Ferrocarril de Langreu, un dos primeiros construídos en España. Ademais, un autobús da empresa Coalla desprázase regularmente ata La Felguera.
Macizo do Mont Blanc

[miniatura|[Aiguille d'Argentière desde Saleina]]
O **Macizo do Mont Blanc** (occitano: *Massís del Mont Blanc*; italiano: *Massiccio del Monte Bianco*; francés: *Massif du Mont-Blanc*) é unha cordilleira no oeste dos Alpes. Leva o nome de Mont Blanc, de 4.810,45 metros, o cume máis alto dos Alpes. Atópase en Francia (Haute-Savoie e Savoie), Italia (Val de Aosta) e Suíza (oeste de Valais). O macizo do Mont Blanc é ás veces considerado como unha parte dos Alpes Peninos ou dos Alpes Graianos.

## Picos 
Os picos principais do macizo do Mont Blanc son:

## Notas
Articulacións intercarpais

miniatura|300px|Articulacións intercarpais
As **articulacións intercarpais** son un conxunto de articulacións do carpo, que forman parte do pulso. 
## Articulacións 
Os oito ósos do carpo artéllanse entre si e cos ósos do antebrazo por encima e cos ósos do metacarpo por debaixo. 
### Fileira proximal 
Na fileira proximal atópanse o escafoide, o óso semilunar, o óso piramidal e o óso pisiforme. Artéllanse entre si en atrodias. O escafoide, piramidal e semilunar están unidos por pequenos ligamentos anteriores, posteriores e interóseos. O ligamento intercarpal posterior une transversalmente o escafoide co óso semilunar e o óso semilunar co óso piramidal.

O ligamento intercarpal anterior une o escafoide co óso semilunar, e o óso semilunar co piramidal. É un ligamento menos forte que o posterior e atópase por debaixo do músculo flexor común fondo dos dedos e do ligamento radiocarpal anterior.

O ligamento intercarpal interóseo constitúe dúas bandas febrosas que unen o semilunar co escafoide e estes dous ósos co piramidal. Cobren as superficies superiores destes ósos e a parte máis superficial do ligamento, forma parte da membrana sinovial do pulso.

Outros pequenos ligamentos manteñen unido o óso pisiforme ao piramidal.
### Fileira distal 
A fileira distal do carpo está composta polo óso trapecio, óso trapezoide, óso grande e o óso ganchudo. Están unidos entre si por ligamentos moi pequenos. O ligamento posterior ten tres feixes, que unen o óso grande co óso trapecio e o óso grande co ganchudo. O ligamento anterior ten tres feixes distribuídos da mesma maneira, pero pola parte anterior do carpo.

O ligamento interóseo ten outros tres feixes, máis delgados que os do interóseo da fileira proximal. Un une o óso grande co ganchudo (que é o máis forte). Outro une o grande e o trapecio e o último une o trapecio co trapezoide.

### Articulación mediocarpal 
É a articulación das fileiras do carpo entre si.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Argentière

miniatura|Vista dunha casa de campo en Argentière
miniatura|Glaciar de Argentière
**Argentière** é unha vila de esquí, excursionismo de montaña e alpinismo nos Alpes franceses, que forma parte da comuna de Chamonix. Está a 1.252 metros de altitude.

## Xeografía
Argentière atópase preto da cabeceira do val de Chamonix, aproximadamente a 7 km de Chamonix. Está conectada por estrada con Suíza a través do porto de Col des Montets, e o de Col de la Forclaz para ir a Martigny no val do Ródano.

O glaciar de Argentière atópase ao sueste da aldea e únese na súa parte nordés pola Aiguille du Chardonnet, a Aiguille d'Argentière e o Tour Noir, e no suroeste pola Aiguille Verte, Les Droites e Les Courtes. Esta zona coñécese xeralmente como a conca de Argentière.
Willard Boyle

**Willard Sterling Boyle**, nado en Amherst (Canadá), o 19 de agosto de 1924 e finado o 7 de maio de 2011 en Wallace, Nova Escocia (Canadá), foi un físico canadense.

## Traxectoria 
Foi coinventor do CCD, un sensor usado nas cámaras fotográficas dixitais. Por este mesmo invento foille outorgado o Premio Nobel de Física en 2009, xunto a George E. Smith e Charles K. Kao.

Morreu o 7 de maio de 2011, ós 86 anos de idade.

## Notas 
## Véxase tamén 
### Ligazóns externas 
* Willard Boyle: Veterán de guerra con Premio Nobel